Prečišćeni tekst Uredbe o zaradama lica u službi u Vojsci Crne Gore obuhvata sljedeće propise:
1. Uredba o zaradama lica u službi u Vojsci Crne Gore ("Službeni list Crne Gore", br. 055/16 od 17.08.2016),
2. Uredba o izmjenama i dopunama Uredbe o zaradama lica u službi u Vojsci Crne Gore ("Službeni list Crne Gore", br. 048/18 od 12.07.2018),
3. Uredba o izmjenama i dopunama Uredbe o zaradama lica u službi u Vojsci Crne Gore ("Službeni list Crne Gore", br. 087/20 od 21.08.2020),
4. Uredba o izmjenama i dopunama Uredbe o zaradama lica u službi u Vojsci Crne Gore ("Službeni list Crne Gore", br. 068/22 od 30.06.2022),
5. Uredba o izmjenama i dopuni Uredbe o zaradama lica u službi u Vojsci Crne Gore ("Službeni list Crne Gore", br. 063/23 od 23.06.2023), u kojima je naznačen njihov dan stupanja na snagu.
UREDBA
O ZARADAMA LICA U SLUŽBI U VOJSCI CRNE GORE
("Službeni list Crne Gore", br. 055/16 od 17.08.2016, 048/18 od 12.07.2018, 087/20 od 21.08.2020, 068/22 od 30.06.2022, 063/23 od 23.06.2023)
I. OSNOVNE ODREDBE
Član 1
Ovom uredbom utvrđuje se zarada lica u službi u Vojsci Crne Gore (u daljem tekstu: Vojska).
Član 2
Izrazi koji se u ovoj uredbi koriste za fizička lica u muškom rodu, podrazumijevaju iste izraze u ženskom rodu.
II. ZARADA PROFESIONALNOG VOJNOG LICA
1. Osnovna zarada
Član 3
Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, osnovna zarada oficira, oficira po ugovoru, podoficira i podoficira po ugovoru utvrđuje se prema činu i položajnoj grupi, a za vojnike po ugovoru prema činu.
Ukoliko se profesionalna vojna lica iz stava 1 ovog člana nalaze na dužnosti ili vrše poslove pilota, letača ili člana ekipe za održavanje ili opsluživanje vojnog vazduhoplova ili zdravstvene zaštite i vojnog saniteta, osnovna zarada utvrđuje se i prema dužnosti.
Član 4
Osnovna zarada profesionalnog vojnog lica prema činu izražava se u koeficijentima, i to:
			
	Čin	Koeficijent	
Oficiri	
1.	general-pukovnik - admiral (OF9)	14.40	
2.	general-potpukovnik - viceadmiral (OF8)	13.68	
3.	general-major - kontraadmiral (OF7)	12.96	
4.	brigadni general - komodor (OF6)	12.24	
5.	pukovnik - kapetan bojnog broda (OF5)	9.36	
6.	potpukovnik - kapetan fregate (OF4)	8.40	
7.	major - kapetan korvete (OF3)	7.56	
8.	kapetan - poručnik bojnog broda (OF2)	7.08	
9.	poručnik - poručnik fregate (OF1)	6.72	
10.	potporučnik - poručnik korvete (OF1)	6.36	
Podoficiri	
11.	zastavnik I klase (OR9)	6.36	
12.	zastavnik (OR8)	5.58	
13.	stariji vodnik I klase (OR7)	4.68	
14.	stariji vodnik (OR6)	4.56	
15.	vodnik I klase (OR5)	4.44	
16.	vodnik (OR4)	4.32	
Vojnici po ugovoru	
17.	mlađi vodnik (OR3)	7.14	
18.	desetar (OR2)	7.02	
19.	razvodnik (OR1)	6.90	
Član 5
Osnovna zarada oficira, oficira po ugovoru, podoficira i podoficira po ugovoru prema položajnoj grupi izražava se u koeficijentima, i to:
			
	Položajna grupa	Koeficijent	
1	I položajna grupa	8.00	
2	II položajna grupa	7.55	
3	III položajna grupa	5.30	
4	IV položajna grupa	4.91	
5	V položajna grupa	4.48	
6	VI položajna grupa	4.05	
7	VII položajna grupa	3.78	
8	VIII položajna grupa	3.63	
9	IX položajna grupa	3.50	
10	X položajna grupa	3.35	
11	XI položajna grupa	3.20	
12	XII položajna grupa	3.11	
13	XIII položajna grupa	2.96	
14	XIV položajna grupa	2.88	
15	XV položajna grupa	2.83	
16	XVI položajna grupa	2.75	
17	XVII položajna grupa	2.69	
18	XVIII položajna grupa	2.65	
19	XIX položajna grupa	2.59	
20	XX položajna grupa	2.45	
Član 6
Izuzetno od člana 5 ove uredbe, profesionalnom vojnom licu, u periodu od dana stupanja u službu u Vojsci, odnosno od dana proizvođenja ili prevođenja do dana postavljenja na formacijsko mjesto, osnovna zarada prema položajnoj grupi određuje se prema sljedećim položajnim grupama, i to za:
			
Čin	Položajna grupa	
1.	pukovnik (OF5)	VIII položajna grupa	
2.	potpukovnik (OF4)	X položajna grupa	
3.	major (OF3)	XI položajna grupa	
4.	kapetan (OF2)	XIII položajna grupa	
5.	poručnik(OFI) i potporučnik (OF1)	XIV položajna grupa	
6.	stariji vodnik (OR6)	XVIII položajna grupa	
7.	vodnik I klase (OR5) i vodnik (OR4)	XX položajna grupa	
Član 7
Zavisno od kategorije vazduhoplova na kojem vrši letačku službu, kategorije osposobljenosti za vazduhoplov na kojem vrši letačku službu i letačkog zvanja, osnovna zarada profesionalnog vojnog lica prema dužnosti pilota izražava se u koeficijentima, i to:
											
	Kategorija osposobljenosti pilota	
	Koeficijent	
	V kategorija	IV kategorija	III kategorija	II kategorija	I kategorija	
Kategorije vazduhoplova	Pilot	Pilot nastavnik i stariji nastavnik letenja	Pilot	Pilot nastavnik i stariji nastavnik letenja	Pilot	Pilot nastavnik i stariji nastavnik letenja	Pilot	Pilot nastavnik i stariji nastavnik letenja	Pilot	Pilot nastavnik i stariji nastavnik letenja	
I - naoružani vojni vazduhoplovi	8,35	8,55	8,50	8,75	8,65	8,95	8,85	9,15	9,05	9,35	
II - ostali vojni vazduhoplovi	8,20	8,45	8,30	8,65	8,55	8,85	8,75	9,05	8,95	9,25	
Član 8
Zavisno od vrste letačke specijalnosti, osnovna zarada profesionalnog vojnog lica prema dužnosti letača (člana posade) izražava se u koeficijentima, i to:
   - letač - 3,00,
   - letač nastavnik - 3,30.
Član 9
Osnovna zarada profesionalnog vojnog lica prema dužnosti člana ekipe za održavanje ili opsluživanje vojnog vazduhoplova izražava se u koeficijentima, i to:
			
	Dužnost	Koeficijent	
1.	štabni oficir - vazduhoplovni inženjer u Vojno vazduhoplovnom autoritetu (VVA), načelnik ili štabni oficir - vazduhoplovni inženjer u komandi Vazduhoplovstva Vojske, komandir voda za održavanje i opsluživanje vazduhoplova, zamjenik komandira voda za održavanje i opsluživanje vazduhoplova, komandir voda za obezbjeđenje	3.00	
2.	tehničar za održavanje vazduhoplova u II stepenu održavanja	1.60	
3.	tehničar za održavanje vazduhoplova u I stepenu održavanja	1.30	
4.	komandir jedinice veze u Vazduhoplovstvu Vojske, komandir odjeljenja za opsluživanje vazduhoplova, komandir odjeljenja pokretnih veza, komandir odjeljenja za vezu sa vazduhoplovima i komandir odjeljenja za snabdijevanje; tehničar za vazduhoplovno-tehnička sredstva, vazduhoplovne telekomunikacije i zemaljska radio-navigacijska sredstva, radiorelejne i telefonske veze, radio veze i zemaljska sredstva za vezu sa vazduhoplovima	0.65	
Član 9a
Osnovna zarada profesionalnog vojnog lica prema dužnosti zdravstvene zaštite i vojnog saniteta izražava se u koeficijentima, i to:
			
	Dužnost	Koeficijent	
1.	doktor medicine subspecijalista	6.50	
2.	doktor medicine specijalista	6.00	
3.	doktor medicine i doktor stomatolog	5.00	
4.	diplomirani psiholog	3.00	
5.	specijalista zdravstvene njege - VII1 nivo kvalifikacije obrazovanja	2.00	
6.	medicinska sestra V ili VI nivo kvalifikacije obrazovanja, biohemijski tehničar i RTG tehničar	1.50	
7.	zdravstveni tehničar, zubno-stomatološki tehničar, farmaceutski tehničar, ginekološko-akušerska sestra/tehničar i laboratorijski tehničar	1.00	
Član 10
Briše se. (Uredba o izmjenama i dopunama Uredbe o zaradama lica u službi u Vojsci Crne Gore, "Sl. list CG", br. 87/20)
2. Dodatak na osnovnu zaradu
Član 11
Profesionalnom vojnom licu pripada dodatak za vojnu službu, i to:
   - načelniku Generalštaba Vojske, zamjeniku načelnika Generalštaba Vojske, generalnom direktoru u Ministarstvu odbrane, načelniku u Generalštabu Vojske, odnosno Ministarstvu odbrane, glavnom inspektoru, savjetniku načelnika Generalštaba Vojske, komandantu bataljona, komandantu broda, zamjeniku komandanta bataljona i komandiru čete - u iznosu od 20% osnovne zarade,
   - zamjeniku komandanta, zamjeniku komandira čete, komandiru, načelniku, šefu, glavnom, odnosno prvom podoficiru u jedinicama Vojske, instruktoru u Centru za obuku i komandiru broda, odnosno komandiru plovnog sredstva - u iznosu od 18% osnovne zarade,
   - pripadnicima deklarisane jedinice Vojske - u iznosu od 15% osnovne zarade,
   - ostalim profesionalnim vojnim licima - u iznosu od 10% osnovne zarade.
Profesionalno vojno lice može ostvariti samo jedan za njega najpovoljniji dodatak iz stava 1 ovog člana.
Član 12
Profesionalnom vojnom licu:
   - vršiocu dužnosti, koji tu dužnost vrši pored dužnosti formacijskog mjesta na koje je postavljen pripada dodatak u iznosu od 15% osnovne zarade koju ostvaruje na formacijskom mjestu na koje je postavljeno, ako je to za njega povoljnije,
   - sekretaru Savjeta za odbranu i bezbjednost, predsjedniku i sekretaru vojno-disciplinske komisije i disciplinskom tužiocu pripada dodatak u iznosu od 15% osnovne zarade koju ostvaruje na formacijskom mjestu na koje je postavljeno,
   - članu i zamjeniku člana vojno-disciplinske komisije pripada dodatak u iznosu od 10% osnovne zarade koju ostvaruje na formacijskom mjestu na koje je postavljeno.
Profesionalnom vojnom licu, koje je pored dužnosti formacijskog mjesta na koje je postavljeno i vršilac dužnosti iz člana 11 ove uredbe, pripada i dodatak u iznosu od 20%, odnosno 18% od osnovne zarade zavisno od dužnosti za koju je određeno kao vršilac dužnosti.
Profesionalno vojno lice može ostvariti samo jedan za njega najpovoljniji dodatak iz člana 11 ove uredbe i stava 2 ovog člana.
Član 13
Profesionalnom vojnom licu pripada dodatak ako vrši specifičnu dužnost:
   - na vojnom brodu - dodatak za ukrcanje,
   - ronioca - ronilački dodatak,
   - pilota, letača (člana posade) - dodatak za probni let,
   - pripadnika Odreda posebne namjene (Pomorski odred) ili ovlašćenog lica vojne policije - dodatak za dužnosti u jedinici specijalne namjene,
   - uništavanja neeksplodiranih ubojnih sredstava - dodatak za uništavanje neeksplodiranih ubojnih sredstava,
   - u otežanim uslovima - dodatak za rad u otežanim uslovima,
   - u jedinici Vojske koja je locirana na nadmorskoj visini iznad 700 metara - planinski dodatak,
   - traganja i spašavanja u vazduhoplovnim operacijama - dodatak za traganje i spašavanje u vazduhoplovnim operacijama,
   - upravljanja i administriranja informaciono-komunikacionih sistema - dodatak za upravljanje informaciono-komunikacionim sistemima,
   - sprovođenja mjera zaštite informaciono-komunikacionih sistema - dodatak za kriptozaštitu i sajber bezbjednost,
   - upravljanja i administriranja sistema nadzora vazdušnog prostora ili mora (u daljem tekstu: C4I sistemi vazduhoplovstva ili mornarice) - dodatak za nadzor vazdušnog prostora ili mora,
   - unutrašnje službe - dodatak za unutrašnju službu.
Pripadnik Odreda posebne namjene (Pomorski odred) može ostvariti dodatak za dužnosti u jedinici specijalne namjene, ronilački dodatak i dodatak za unutrašnju službu; profesionalno vojno lice koje vrši dužnost ronioca može ostvariti ronilački dodatak, dodatak za ukrcanje i dodatak za unutrašnju službu; ovlašćeno lice vojne policije može ostvariti dodatak za dužnosti u jedinici specijalne namjene i dodatak za unutrašnju službu, a ostala profesionalna vojna lica mogu ostvariti dodatak za unutrašnju službu i za njih najpovoljniji dodatak iz stava 1 al. 1, 3, 5, 6, 7, 8, 9, 10 i 11 ovog člana, u skladu čl. 14, 15, 16, 18, 19, 20, 21, 22, 22a, 22b, 22c i 23 ove uredbe.
Dodatak za ukrcanje i dodatak za dužnosti u jedinici specijalne namjene međusobno se isključuju.
Član 14
Dodatak za ukrcanje u iznosu od 150% obračunske vrijednosti koeficijenta za zaposlene u javnom sektoru (u daljem tekstu: obračunska vrijednost koeficijenta) pripada profesionalnom vojnom licu koje je položilo ispit za samostalno obavljanje funkcionalne dužnosti (SOFD) na vojnom brodu ako je postavljeno ili određeno za vršioca dužnosti na vojnom brodu ili u komandi plovne jedinice Mornarice Vojske ili primljeno u službu u Vojsci radi vršenja dužnosti na vojnom brodu.
Dodatak iz stava 1 ovog člana pripada i profesionalnom vojnom licu koje je položilo ispit za samostalno obavljanje funkcionalne dužnosti (SOFD) na vojnom brodu, ako je postavljeno ili određeno za vršioca dužnosti u Mornarici Vojske, Generalštabu Vojske ili Ministarstvu odbrane, a zbog potreba službe ostvari najmanje 30 časova u kalendarskoj godini u vožnji vojnim brodom.
Dodatak iz stava 1 ovog člana pripada i profesionalnom vojnom licu koje je postavljeno ili određeno za vršioca dužnosti na vojnom brodu ili primljeno u službu u Vojsci radi vršenja dužnosti na vojnom brodu, za vrijeme obuke za samostalno obavljanje funkcionalne dužnosti (SOFD).
Licu iz stava 2 ovog člana koje je u kalendarskoj godini ostvarilo potreban broj časova u vožnji vojnim brodom dodatak iz stava 1 ovog člana isplaćuje se mjesečno u narednoj kalendarskoj godini.
Licu iz stava 2 ovog člana kome prestane služba u Vojsci prije isteka kalendarske godine u kojoj mu se isplaćuje dodatak iz stava 1 ovog člana, preostali iznos tog dodatka isplaćuje se najkasnije danom prestanka službe u Vojsci.
Član 15
Ronilački dodatak pripada profesionalnom vojnom licu koje vrši dužnost ronioca, u zavisnosti od vrste ronilačke opreme, dubine i trajanja ronjenja, za svaki započeti čas ronjenja u određenom iznosu od obračunske vrijednosti koeficijenta, i to:
				
	Dubina ronjenja u metrima	Sa autonomnim ronilačkim aparatom na komprimovani vazduh	Sa autonomnim ronilačkim aparatom na gasnu mješavinu	
1.	do 10	8%		
2.	preko 10 do 30	10%	14 %	
3.	preko 30 do 40	12%	16%	
4.	preko 40 do 50	14%	18%	
5.	preko 50 do 60		20%	
6.	preko 60 do 70		22%	
7.	preko 70 do 80		24%	
Izuzetno od stava 1 ovog člana, profesionalnom vojnom licu - roniocu koji roni sa autonomnim ronilačkim aparatom na kiseonik, za jedan čas ronjenja pripada ronilački dodatak u iznosu od 20% obračunske vrijednosti koeficijenta.
Član 16
Dodatak za probni let pripada profesionalnom vojnom licu - pilotu, odnosno letaču (članu posade), za svaki navršeni čas probnog letjenja, u skladu sa propisom kojim se uređuje vazduhoplovnotehnička služba, u iznosu od 5,5 % osnovne zarade.
Član 17
Briše se. (Uredba o izmjenama i dopunama Uredbe o zaradama lica u službi u Vojsci Crne Gore, "Sl. list CG", br. 48/18)
Član 18
Dodatak za dužnosti u jedinici specijalne namjene, u određenom iznosu od obračunske vrijednosti koeficijenta, pripada:
   - u Odredu posebne namjene (Pomorski odred): pripadnicima 1. Tima (Voda), 2. Tima (Voda), 3. Tima (Voda) i 4. Tima (Voda) i Odjeljenja instruktora, komandiru, zamjeniku komandira i prvom podoficiru - 250%,
   - ostalim pripadnicima Odreda posebne namjene (Pomorski odred) - 100%,
   - ovlašćenim licima vojne policije utvrđenim propisom Ministarstva odbrane, kao i štabnim podofocirima za vojno-policijske poslove u Generalštabu Vojske i jedinicama Vojske - 65%.
Član 19
Dodatak za uništavanje neeksplodiranih ubojnih sredstava pripada profesionalnom vojnom licu koje je postavljeno na formacijsko mjesto za poslove uništavanja neeksplodiranih ubojnih sredstava, kao i profesionalnom vojnom licu postavljenom u organizacionoj jedinici Vojske nadležnoj za poslove pronalaženja, uklanjanja i uništavanja neeksplodiranih ubojnih sredstava (EOD odjeljenje), u iznosu od 250% obračunske vrijednosti koeficijenta.
Član 20
Profesionalnom vojnom licu koje je postavljeno na formacijsko mjesto na stacionarnim čvorištima veze i stacionarnim centrima veze ili stacionarnim i pokretnim radarskim sistemima za nadzor vazdušnog prostora i mora na kojima postoje elementi sa elektromagnetnim zračenjem (radarska antena, radarski primopredajnik i sl.) ili na sistemima za elektronsko izviđanje, na kojima je izloženo djelovanju štetnih uticaja fizičke, atmosferske, hemijske, biološke prirode ili elektromagnetnog zračenja, čije se štetno djelovanje ne može u potpunosti spriječiti korišćenjem zaštitnih sredstava i primjenom mjera, pripada dodatak za rad u otežanim uslovima u iznosu od 100% obračunske vrijednosti koeficijenta.
Član 21
Planinski dodatak pripada profesionalnom vojnom licu postavljenom na formacijsko mjesto u jedinici Vojske koja je locirana na nadmorskoj visini iznad 700 metara, u iznosu od 50% obračunske vrijednosti koeficijenta.
Član 22
Profesionalnom vojnom licu koje učestvuje u poslovima traganja i spašavanja u vazduhoplovnim operacijama, za svaki započeti sat leta, pripada dodatak za traganje i spašavanje u vazduhoplovnim operacijama u određenom iznosu od obračunske vrijednosti koeficijenta, i to za:
   - vrijeme vršenja obuke i vježbi traganja i spašavanja u vazduhoplovnim operacijama - 30%,
   - vrijeme vršenja traganja i spašavanja u vazduhoplovnim operacijama - 40%.
Član 22a
Profesionalnom vojnom licu koje posjeduje odgovarajući vojni, industrijski ili NATO certifikat (Cisco, Microsoft, IBM, UNIX, Linux, grupa standarda ISO 27000, ISACA, ITIL) pripada dodatak za upravljanje informaciono-komunikacionim sistemima u iznosu od 100% obračunske vrijednosti koeficijenta, ako je postavljeno na formacijsko mjesto na kojem vrši poslove:
   - administriranja informaciono-komunikacionih sistema,
   - projektovanja informaciono-komunikacionih sistema,
   - programiranja informaciono-komunikacionih sistema,
   - testiranja informaciono-komunikacionih sistema,
   - implementacije informaciono-komunikacionih sistema, ili
   - nadzora informaciono-komunikacionih sistema.
Član 22b
Profesionalnom vojnom licu pripada dodatak za kriptozaštitu i sajber bezbjednost u iznosu od 100% obračunske vrijednosti koeficijenta ako je postavljeno na formacijsko mjesto na kojem vrši poslove:
   - planiranja mjera sajber bezbjednosti,
   - organizovanja mjera sajber bezbjednosti, ili
   - kontrole mjera sajber bezbjednosti.
Profesionalnom vojnom licu koje posjeduje odgovarajući vojni, industrijski ili NATO certifikat (kurs kriptozaštite, Crypto Custodian, Cisco, Microsoft, IBM, UNIX, Linux, grupa standarda ISO 27000, ISACA, ITIL) pripada dodatak za kriptozaštitu i sajber bezbjednost u iznosu od 150% obračunske vrijednosti koeficijenta, ako je postavljeno na formacijsko mjesto na kojem vrši poslove:
   - izrade informacija o sajber prijetnjama u informaciono-komunikacionim sistemima,
   - analize informacija o sajber prijetnjama u informaciono-komunikacionim sistemima,
   - utvrđivanja ranjivosti informaciono-komunikacionih sistema,
   - upravljanja rizicima od sajber napada i obezbjeđivanja pravovremenog, pravilnog i usklađenog djelovanja u slučaju rizika,
   - otklanjanja posljedica sajber napada, ili
   - rukovanja, izdavanja, uništavanja i kontrole upotrebe kriptomaterijala i opreme.
Član 22c
Profesionalnom vojnom licu pripada dodatak za nadzor vazdušnog prostora ili mora u iznosu od 100% obračunske vrijednosti koeficijenta ako je postavljeno na formacijsko mjesto u jedinici Vojske koja vrši nadzor vazdušnog prostora ili jedinici Vojske koja vrši nadzor mora ili u Vojnom vazduhoplovnom autoritetu, a na kojem obavlja poslove:
   - administriranja C4I sistema vazduhoplovstva ili mornarice,
   - programiranja C4I sistema vazduhoplovstva ili mornarice,
   - testiranja C4I sistema vazduhoplovstva ili mornarice,
   - implementacije C4I sistema vazduhoplovstva ili mornarice,
   - nadzora C4I sistema vazduhoplovstva ili mornarice,
   - planiranja C4I sistema vazduhoplovstva ili mornarice,
   - razvoja C4I sistema vazduhoplovstva ili mornarice,
   - upravljanja C4I sistemima vazduhoplovstva ili mornarice, ili
   - održavanja C4I sistema vazduhoplovstva ili mornarice.
Član 23
Profesionalnom vojnom licu za vrijeme vršenja unutrašnje službe, koje traje najmanje 24 časa, pripada dodatak za unutrašnju službu, u iznosu od:
   - 18% obračunske vrijednosti koeficijenta - radnim danom,
   - 24% obračunske vrijednosti koeficijenta - subotom i nedjeljom,
   - 40% obračunske vrijednosti koeficijenta - u dane koji su zakonom određeni kao vjerski, državni i drugi praznici u Crnoj Gori.
Izuzetno od stava 1 ovog člana, rukovodiocu operativnog dežurnog tima Vojsci, članu pripravnog medicinskog tima (doktor medicine, medicinski tehničar i vozač), dežurnom vozaču u Generalštabu Vojske, dežurnom "Help Desk-a", referentu za suzbijanje kriminaliteta i kriminalističkom tehničaru u Četi vojne policije, za vrijeme vršenja unutrašnje službe, pripada dodatak za unutrašnju službu u visini od:
   - 10% obračunske vrijednosti koeficijenta - radnim danom,
   - 15% obračunske vrijednosti koeficijenta - subotom i nedjeljom,
   - 20% obračunske vrijednosti koeficijenta - u dane koji su zakonom određeni kao vjerski, državni i drugi praznici u Crnoj Gori.
Ukoliko vršenje unutrašnje službe iz stava 1 ovog člana počinje radnim danom, a završava subotom ili u dan koji je zakonom određen kao vjerski, državni i drugi praznik u Crnoj Gori, odnosno počinje nedjeljom ili u dan koji je zakonom određen kao vjerski, državni i drugi praznik u Crnoj Gori, a završava radnim danom, dodatak za unutrašnju službu se utvrđuje u iznosu koji je povoljniji za profesionalno vojno lice.
Dodatak za unutrašnju službu iz stava 2 ovog člana, za petak, odnosno ponedjeljak i za dane koji prethode ili slijede danu koji je zakonom određen kao vjerski, državni i drugi praznik u Crnoj Gori, utvrđuje se u iznosu koji je povoljniji za profesionalno vojno lice.
Za dane u kojima ostvaruje pravo na dodatak za unutrašnju službu, profesionalnom vojnom licu ne pripada uvećanje zarade za rad duži od punog radnog vremena, rad noću i rad u dane koji su zakonom određeni kao vjerski, državni i drugi praznici u Crnoj Gori.
III. ZARADA CIVILNOG LICA U SLUŽBI U VOJSCI
1. Osnovna zarada
Član 24
Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, osnovna zarada civilnog lica u službi u Vojsci utvrđuje se prema grupi radnih mjesta i broja bodova.
Ukoliko se civilna lica iz stava 1 ovog člana nalaze na dužnosti člana ekipe za održavanje ili opsluživanje vojnog vazduhoplova ili na dužnosti zdravstvene zaštite i vojnog saniteta, osnovna zarada utvrđuje se i prema dužnosti.
Član 25
Osnovna zarada civilnog lica u službi u Vojsci prema grupi radnih mjesta izražava se u koeficijentima, i to:
										
	Broj bodova i koeficijenti	Grupa radnih mjesta	
		I	II	III	IV	V	VI	VII	VIII	
1.	bodovi	931	881	821	761	701	641	581	501	
		950	890	840	780	720	660	600	520	
	koeficijenti	10,80	9,50	8,40	7,30	6,60	5,90	5,20	4,50	
2.	bodovi	951	891	841	781	721	661	601	521	
		960	900	850	790	730	670	610	535	
	koeficijenti	11,00	9,70	8,60	7,50	6,70	6,00	5,30	4,60	
3.	bodovi	961	901	851	791	731	671	611	536	
		970	910	860	800	740	680	620	550	
	koeficijenti	11,20	9,90	8,80	7,70	6,80	6,10	5,40	4,70	
4.	bodovi	971	911	861	801	741	681	621	551	
		980	920	870	810	750	690	630	565	
	koeficijenti	11,40	10,10	9,00	7,90	6,90	6,20	5,50	4,80	
5.	bodovi	981	921	871	811	751	691	631	566	
		1000	930	880	820	760	700	640	580	
	koeficijenti	11,60	10,30	9,20	8,10	7,00	6,30	5,60	4,90	
Član 26
Osnovna zarada civilnog lica u službi u Vojsci prema dužnosti člana ekipe za održavanje ili opsluživanje vojnog vazduhoplova izražava se u koeficijentima, i to:
			
	Dužnost	Koeficijent	
1.	tehničar za održavanje vazduhoplova u II stepenu održavanja	1,60	
2.	tehničar za održavanje vazduhoplova u I stepenu održavanja	1,30	
3.	tehničar za: vazduhoplovno tehnička sredstva, vazduhoplovne telekomunikacije i zemaljska radio-navigacijska sredstva, radiorelejne i telefonske veze, radio veze i zemaljska sredstva za vezu sa vazduhoplovima	0,65	
Član 26a
Osnovna zarada civilnog lica u službi u Vojsci prema dužnosti zdravstvene zaštite i vojnog saniteta izražava se u koeficijentima, i to:
			
	Dužnost	Koeficijent	
1.	doktor medicine subspecijalista	6.50	
2.	doktor medicine specijalista	6.00	
3.	doktor medicine i doktor stomatolog	5.00	
4.	diplomirani psiholog	3.00	
5.	specijalista zdravstvene njege - VII1 nivo kvalifikacije obrazovanja	2.00	
6.	medicinska sestra V ili VI nivo kvalifikacije obrazovanja, biohemijski tehničar i RTG tehničar	1.50	
7.	zdravstveni tehničar, zubno-stomatološki tehničar, farmaceutski tehničar, ginekološko-akušerska sestra/tehničar i laboratorijski tehničar	1.00	
2. Dodatak na osnovnu zaradu
Član 27
Civilnom licu u službi u Vojsci pripada dodatak na osnovnu zaradu za službu u Vojsci:
   - u iznosu iz člana 11 ove uredbe, ako je na dužnosti načelnika, komandira, šefa, instruktora u Centru za obuku ili savjetnika načelnika Generalštaba Vojske,
   - u iznosu iz člana 12 stav 1 al. 2 i 3 ove uredbe, ako je sekretar, član, zamjenik člana vojno-disciplinske komisije ili disciplinski tužilac u iznosu utvrđenom za profesionalna vojna lica,
   - ostalim civilnim licima u službi Vojsci u iznosu od 10% osnovne zarade.
Pored dodataka iz stava 1 ovog člana, civilnom licu u službi u Vojsci koje vrši specifične dužnosti iz člana 13 stav 1 al. 5, 6, 7, 8, 9, 10, 11 i 12 ove uredbe pripada i dodatak za uništavanje neeksplodiranih ubojnih sredstava, dodatak za rad u otežanim uslovima, planinski dodatak, dodatak za traganje i spašavanje u vazduhoplovnim operacijama i dodatak za upravljanje informaciono-komunikacionim sistemima, dodatak za unutrašnju službu, u iznosu utvrđenom za profesionalna vojna lica.
IV. NAČIN UTVRĐIVANJA OSNOVNE ZARADE
Član 28
Osnovna zarada profesionalnog vojnog lica utvrđuje se množenjem zbira koeficijenata po činu i položajnoj grupi sa obračunskom vrijednošću koeficijenta.
Osnovna zarada profesionalnog vojnog lica - pilota, letača i člana ekipe za održavanje ili opsluživanje vojnog vazduhoplova ili na dužnosti zdravstvene zaštite i vojnog saniteta utvrđuje se množenjem zbira koeficijenata po činu, položajnoj grupi i dužnosti sa obračunskom vrijednošću koeficijenata.
Osnovna zarada civilnog lica u službi u Vojsci utvrđuje se množenjem koeficijenata po grupi radnih mjesta i broja bodova sa obračunskom vrijednošću koeficijenata.
Osnovna zarada civilnog lica u službi u Vojsci - člana ekipe za održavanje ili opsluživanje vojnog vazduhoplova ili na dužnosti zdravstvene zaštite i vojnog saniteta utvrđuje se množenjem zbira koeficijenata po grupi radnih mjesta i broja bodova i dužnosti sa obračunskom vrijednošću koeficijenata.
Član 29
Odredbe ove uredbe koje se odnose na oficira, podoficira i vojnika po ugovoru primjenjuju se i na rezervnog oficira, rezervnog podoficira i rezervnog vojnika istog čina na istoj dužnosti, za vrijeme dok se nalaze u službi u Vojsci.
V. ZAVRŠNE ODREDBE
Član 30
Danom stupanja na snagu ove uredbe prestaje da važi Uredba o bližim uslovima, načinu ostvarivanja i visini zarade i drugih primanja lica u službi u Vojsci Crne Gore ("Službeni list CG", broj 28/15) i odredbe Uredbe o bližim uslovima, načinu ostvarivanja i visini naknada troškova i drugih primanja lica u službi u Vojsci Crne Gore ("Službeni list CG", broj 26/15) koje se odnose na naknadu za dežurstvo.
Član 31
Ova uredba stupa na snagu osmog dana od dana objavljivanja u "Službenom listu Crne Gore".